સૂર્યપુત્ર શનિદેવના લગ્ન ચિત્રરથ નામના ગંધર્વની પુત્રી સાથે થયા હતા. તેઓ સ્વભાવે અત્યંત ઉગ્ર હતા. એક સમયની વાત છે શનિદેવ ભગવાન કૃષ્ણની આરાધના કરી રહ્યા હતા, ત્યારે તેમના પત્ની માસિક ધર્મ સ્નાન પછી જાતીય વ્યવહારની ઈચ્છા લઈ તેમની પાસે પહોંચ્યાં. પરંતુ શનિદેવ શ્રીકૃષ્ણની ભક્તિમાં એટલા મગ્ન હતા કે તેમને આ વાતનો ખ્યાલ જ ન આવ્યો. જ્યારે શનિદેવનું ધ્યાન ભંગ થયું ત્યારે તેમની પત્નીનો માસિક ધર્મ પૂરો થઈ ચૂક્યો હતો. આ વાતથી ક્રોધિત થઈ શનિદેવના પત્નીએ તેમને શ્રાપ આપ્યો કે, “પત્ની હોવા છતાં તેમણે પત્નીને ક્યારેય પ્રેમની દ્રષ્ટિથી નથી જોઈ, તેવી જ રીતે હવે તમે કોઈ વ્યક્તિને જોશો તો તેનું અહિત થશે જ.” આ જ કારણથી શનિદેવની દ્રષ્ટિમાં દોષ માનવામાં આવે છે.